**1. sz. előterjesztés**

**Egyszerű szótöbbség**

**Előterjesztés Fácánkert Község Önkormányzata Képviselő-testületének 2022. január 18-i ülése I. napirendi pontjához:**

**Döntés „Közösségszervezéshez kapcsolódó eszközbeszerzés és közösségszervező bértámogatása*”* című pályázat benyújtásáról**

**Előadó:** Orbán Zsolt polgármester

**Tisztelt Képviselő-testület!**

A Magyar Falu Program keretében meghirdetett *„Közösségszervezéshez kapcsolódó eszközbeszerzés és közösségszervező bértámogatása”* című, ***MFP-KEB/2022*** kódszámú projekt keretében lehetőségünk adódik egy fő napi nyolc órában történő foglalkoztatására. A közösségszervező bérköltsége 3.525.600 Ft, mely összeg a járulékokat is magában foglalja.

Közösségszervező foglalkoztatásának bértámogatása esetén, a 2022. évi garantált bérminimum és járulékainak megfelelő összegben, 3.525.600,- Ft összeghatárig vissza nem térítendő támogatás igényelhető.

A sikeres pályázat feltétele, hogy az állandó lakosság száma 5000 fő és az alatt legyen, mely feltételnek Településünk megfelel.

A Felhívás keretében a kérelmek benyújtására 2022. január 3. és 2022. február 05. között van lehetőség.

Kérem a Tisztelt Képviselő-testületet, hogy az előterjesztést megtárgyalni és az alábbi határozati javaslatot elfogadni szíveskedjen!

**Határozati javaslat:**

**Fácánkert Község Önkormányzata Képviselő-testületének /2022. (I.18.) önkormányzati határozata „Közösségszervezéshez kapcsolódó eszközbeszerzés és közösségszervező bértámogatása*”* című pályázat benyújtásáról:**

1. Fácánkert Község Önkormányzatának Képviselő-testülete megállapítja, hogy a meghirdetett „Közösségszervezéshez kapcsolódó eszközbeszerzés és közösségszervező bértámogatása*”* című, ***MFP-KEB/2022*** kódszámú kiírásra pályázatot kíván benyújtani. Az igényelt támogatás összege: **bruttó: 3.525.600,- Ft.**
2. A Képviselő-testület felkéri Orbán Zsolt polgármestert, hogy gondoskodjon a pályázat elkészítéséről és a szükséges dokumentumok benyújtásáról.

**Felelős:** Orbán Zsolt polgármester (a 2. pontban foglaltakért)

**Határidő:** 2022. február 5.

**Fácánkert, 2022. január 12.**

**Orbán Zsolt sk.**

 **polgármester**

**A kiadmány hiteléül:**

 **Ezerné dr. Huber Éva**

 **jegyző**

**Az előterjesztést készítette:** Feri Lívia titkársági ügyintéző